stanford-oval/wikipedia huggingface dataset:
เรือของธีเซียส
คำตอบที่ได้รับการเสนอ > เหตุของอาริสโตเติล

ตามระบบเชิงปรัชญาของอาริสโตเติลและผู้ติดตาม มีสี่เหตุปัจจัยในการบรรยายถึงสิ่งหนึ่ง โดยปัจจัยเหล่านี้สามารถนำมาวิเคราะห์เพื่อหาคำตอบให้กับปฏิทรรศน์ได้ รูปเหตุ (Formal cause) หรือรูปทรง คือโครงร่างของสิ่งนั้น ในขณะที่วัสดุเหตุ (Material cause) คือสสารที่สิ่งนั้นถูกสร้างขึ้น อัตลักษณ์ของสิ่งหนึ่ง ตามคำกล่าวของอาริสโตเติล คือรูปเหตุ ดังนั้น สำเภาของธีเซียสจึงเป็นเรือ "ลำเดิม" เพราะรูปเหตุ หรือโครงร่างนั้นไม่ได้เปลี่ยนไป แม้ว่าสสารที่ใช้ในการสร้างจะเปลี่ยนไปตามกาลเวลา เช่นเดียวกัน ในปฏิทรรศน์ของเฮราคลิตุส แม่น้ำมีรูปเหตุเดิมอยู่ แม้ว่าวัสดุเหตุ (น้ำในแม่น้ำ) จะเปลี่ยนไปตามกาลเวลา เช่นเดียวกับคนที่ก้าวลงไปในแม่น้ำ
อีกเหตุของอาริสโตเติลคือ จุดหมายปลายทาง หรืออันตเหตุ (Final cause) ซึ่งคือจุดประสงค์ของสิ่งนั้น สำเภา โดยสำเภาของธีเซียสก็มีจุดหมายปลายทางเดิม ตามตำนานคือ การเป็นพาหนะขนส่งธีเซียส และในแง่การเมืองคือ การโน้มน้าวให้ชาวเอเธนส์เชื่อว่าธีเซียสมีตัวตนจริง แม้ว่าวัสดุเหตุจะเปลี่ยนไปตามกาลเวลา สัมฤทธิเหตุ (Efficient cause) คือวิธีการและผู้ที่ก่อให้เกิดสิ่งนั้นขึ้น เช่น ช่างฝีมือที่ถักทอและประกอบวัตถุ ในกรณีสำเภาของธีเซียสหมายถึง คนงานที่สร้างเรือในตอนแรก ซึ่งน่าจะได้ใช้เครื่องมือและเทคนิคการสร้างเดียวกันในการซ่อมแผ่นไม้ของเรือ
คำตอบที่ได้รับการเสนอ > คำจำกัดความของ "เดียวกัน"

หนึ่งในข้อถกเถียงที่พบได้บ่อยในวรรณกรรมปรัชญาคือ ในกรณีแม่น้ำของเฮราคลิตุส คนอาจตกหลุมพรางจากสองคำจำกัดความที่แตกต่างกันของคำว่า "เดียวกัน" ในแง่หนึ่ง สิ่งของอาจมี "ความหมือนกันในเชิงคุณภาพ" จากการมีคุณสมบัติบางอย่างร่วมกัน ในอีกแง่หนึ่ง ทั้งสองอาจมี "ความเหมือนกันเชิงตัวเลข" ด้วยการเป็น "หนึ่ง" เหมือนกัน ตัวอย่างเช่น ลูกหินสองลูกที่หน้าตาเหมือนกัน โดยสองลูกอาจเหมือนกันในเชิงคุณภาพ แต่ไม่เหมือนกันในเชิงตัวเลข ซึ่งลูกหินจะมีความเหมือนกันเชิงตัวเลขได้เพียงต่อเมื่อมีอยู่ลูกเดียวเท่านั้น
ทั้งนี้ ในบางภาษาได้มีการแยกแยะระหว่างคำจำกัดความในสองรูปแบบ ภาษาเยอรมัน "gleich" ("เท่ากัน") และ "selbst" ("เท่ากับตัวเอง") เป็นคำที่ควรนำมาใช้อธิบายในปัญหานี้ ในภาษาทางการ คำแรกกล่าวถึงอัตลักษณ์เชิงคุณภาพ (เช่น die gleiche Murmel หมายถึง "ลูกหินที่มีลักษณะคุณภาพเดียวกัน") คำที่สองหมายถึงอัตลักษณ์เชิงตัวเลข (เช่น die selbe Murmel หมายถึง ลูกหินที่มีจำนวนเดียวกัน") อย่างไรก็ตาม ในภาษาพูด ทั้งสองคำบางครั้งสามารถใช้แทนกันได้
คำตอบที่ได้รับการเสนอ > ทฤษฎีสี่มิติ (Four-dimensionalism)

เท็ด ไซเดอร์ นักปรัชญาชาวอเมริกัน และอีกนักปรัชญาอีกหลายคนได้เสนอว่าการมองวัตถุว่ายืดขยายข้ามกาลเวลาในฐานะเหตุสี่มิติของชุดเสี้ยวเวลาสามมิติจะสามารถตอบโจทย์สำเภาของธีเซียสได้ เพราะด้วยแนวคิดนี้ แต่ละเสี้ยวเวลาและทุกวัตถุสี่มิติจะยังคงความเหมือนเชิงตัวเลขของตน ขณะที่ยังมีความแตกต่างระหว่างเสี้ยวเวลาแต่ละชิ้น แม่น้ำของเฮราคลิตุสจึงประกอบด้วยเสี้ยวเวลาสามมิติของตัวมันเอง ขณะที่ยังคงจำนวนเดิมของตนแม้ว่าเวลาจะเปลี่ยนไป บุคคลหนึ่งจึงไม่สามารถก้าวลงไปในเสี้ยวเวลาแม่น้ำเดิมได้สองครั้ง แต่สามารถก้าวลงไปในแม่น้ำ (สี่มิติ) ได้สองครั้ง
แม้ว่าจะไม่มีวิธี "ที่ถูกต้อง" ใดในการทำให้เสี้ยวเวลาดังกล่าวมีอยู่ใน ทฤษฎีสัมพัทธภาพพิเศษ (Special relativity) — การพูดถึง "จุดหนึ่งของเวลา" ที่ยืดขยายในอวกาศนั้นไม่เป็นประโยชน์ เพราะวิธีการแบ่งเสี้ยวเวลาวิธีใดก็ได้ผลทั้งหมด (รวมทั้งการ "ไม่แบ่ง" เอง) หากผู้สังเกตการณ์ในทุกกรอบอ้างอิงเห็นว่าขอบเขตของวัตถุนั้นเปลี่ยนไปในวิธีเดียวกัน ทฤษฎีสัมพัทธภาพพิเศษยังยืนยันว่า "คุณจะไม่สามารถก้าวลงในเสี้ยวเวลาของแม่น้ำเดิมได้สองครั้ง" เพราะแม้ว่าความสามารถในการเปลี่ยนกาลอวกาศจะถูกแบ่งเสี้ยว บุคคลก็ยังเคลื่อนไหวในกรอบเวลาอยู่ดี
แยกมไหสวรรย์

| --- | --- |

ชื่ออักษรไทย: มไหสวรรย์
ชื่ออักษรโรมัน: Mahaisawan
รหัสทางแยก: N288 (ESRI), 127 (กทม.)
ที่ตั้ง: แขวงดาวคะนอง เขตธนบุรี กรุงเทพมหานคร
ทิศทางการจราจร
↑: ถนนสมเด็จพระเจ้าตากสิน » วงเวียนใหญ่
→: ถนนมไหสวรรย์ » แยกบุคคโล
↓: ถนนสมเด็จพระเจ้าตากสิน » แยกดาวคะนอง
←: ถนนรัชดาภิเษก » แยกรัชดา-ราชพฤกษ์
แยกมไหสวรรย์ เป็นสี่แยกบริเวณจุดตัดระหว่างถนนสมเด็จพระเจ้าตากสิน, ถนนรัชดาภิเษก และถนนมไหสวรรย์ ตั้งอยู่ในพื้นที่แขวงดาวคะนอง เขตธนบุรี กรุงเทพมหานคร โดยเป็นจุดเริ่มต้นของถนนรัชดาภิเษกและถนนมไหสวรรย์ ทางแยกนี้อยู่ใต้สะพานพระราม 3 ในฝั่งธนบุรี และมีโครงการก่อสร้างอุโมงค์ลอดทางแยกในแนวถนนสมเด็จพระเจ้าตากสิน  เริ่มก่อสร้างโครงการอย่างเป็นทางวันที่ 11 ตุลาคม พ.ศ. 2554 เริ่มเปิดใช้อย่างไม่เป็นทางการ 30 กันยายน พ.ศ. 2559
รูปแบบทางแยก

อุโมงค์ลอดใต้ทางแยกตามแนวถนนสมเด็จพระเจ้าตากสิน อุโมงค์มีความยาว 1,515 เมตร กว้าง 17 เมตร มีขนาด 4 ช่องการจราจร ความสูงช่องลอด 5 เมตร  ความยาวเฉพาะทางลอด 887 เมตร ใช้งบประมาณ 969 ล้านบาท เริ่มก่อสร้างโครงการอย่างเป็นทางวันที่ 11 ตุลาคม พ.ศ. 2554 เริ่มเปิดใช้อย่างไม่เป็นทางการ 30 กันยายน พ.ศ. 2559
สะพานข้ามทางแยกในส่วนของสะพานพระราม 3 เป็นการยกระดับถนนรัชดาภิเษกเป็นถนนพระราม 3 ข้ามทางแยกมไหสวรรย์และแยกบุคคโล เลยข้ามแม่น้ำเจ้าพระยาไปยังแยกถนนตกในฝั่งพระนคร
ถนนระดับดินในส่วนของถนนรัชดาภิเษก และถนนมไหสวรรย์
โวเอซ

| Voez |
| --- | --- |
ผู้พัฒนา: Rayark Inc. Esquadra (NS)
ผู้จัดจำหน่าย: ทั่วโลก: Rayark Inc. (iOS, Android) JP: Flyhigh Works (NS) ทั่วโลก: Circle Entertainment (NS)
เครื่องเล่น: ไอโอเอส, แอนดรอยด์, นินเทนโดสวิตช์
วางจำหน่าย: iOS ทั่วโลก: 26 May 2016Android ทั่วโลก: 2 June 2016 Nintendo SwitchJP: 3 March 2017 PAL: 3 March 2017 NA: 9 March 2017
แนว: ดนตรี
รูปแบบ: ผู้เล่นคนเดียว
Voez (มักจะเขียนเป็น VOEZ) เป็นวิดีโอเกมดนตรี พัฒนาโดย Rayark Inc. เริ่มปล่อยเกมออกมาครั้งแรกในเดือนพฤษภาคม ปี 2016 สำหรับอุปกรณ์ไอโอเอสและแอนดรอยด์ในอาทิตย์ถัดมา และมีการประกาศว่าจะทำลงนินเทนโดสวิตช์โดย Flyhigh Works ผู้เผยแพร่เกมของญี่ปุ่น และวางขายเมื่อเดือนมีนาคมปี 2017 ทั่วโลก
การตอบรับ

3 วันหลังจากการเปิดตัวเกม Rayark  แจ้งว่ามีผู้ดาวน์โหลดแอปมากกว่า 3 ล้านครั้งโดยมีผู้เล่นที่เล่นรายวัน 900,000 คน
VOEZ ได้รับการวิจารณ์เป็นบวกเป็นส่วนใหญ่ เว็บไซต์เกมสมาร์ทโฟน TouchArcade ให้คะแนน 4.5 ดาวกล่าวว่า "เกมส่องสว่างเพราะวิธีที่กลไกหลักที่ดี" เว็บไซต์เกม Zebo ได้ให้คะแนน 4.5 ดาวซึ่งเป็นการยกย่องภาพลักษณ์ของเกมและมีผลกระทบจากประสบการณ์ของผู้เล่นอย่างไรโดยบอกว่า "เกมนี้ยังสะอาดและคมชัด นอกจากนี้ยังมีความรู้สึกที่แท้จริงของพลังงานในทุก ๆ ครั้งที่คอลัมน์เคลื่อนที่"
ในรุ่นนิทเทนโด Ryan Craddock ของ Nintendo Life ให้เกม "ดี" 8 จาก 10 เรียกมันว่า "เกมดนตรีที่สวยงาม ... ที่ทำให้คุณต้องการกลับไปเล่นอีก" อย่างไรก็ตามเขาได้วิพากษ์วิจารณ์ลักษณะ "ซ้ำ ๆ " ของเพลงในขณะที่ระบุว่าคุณภาพของเสียงสามารถจะดีขึ้นได้
วิจารณ์ของเกมใน iOS / Android จำนวนมากได้รัวิจารณ์ตามความต้องการของเกมที่ "ออนไลน์ตลอดเวลา" ซึ่งผู้ใช้ต้องเชื่อมต่อกับอินเทอร์เน็ตเพื่อเล่นเกม ผู้วิจารณ์ระบุว่าจะเล่นได้ยากขณะกำลังเคลื่อนที่
ในระหว่างการนำเสนอในเดือนธันวาคมปี 2017 Flyhigh Works ยืนยันว่าภาคพอร์ต Nintendo Switch ได้รับการดาวน์โหลดแล้ว 50,000 ครั้งทั่วโลก
แยกยมราช

| --- | --- |


ชื่ออักษรไทย: ยมราช
ชื่ออักษรโรมัน: Yommarat
รหัสทางแยก: N015 (ESRI), 040 (กทม.)
ที่ตั้ง: แขวงสวนจิตรลดาและแขวงสี่แยกมหานาค เขตดุสิต กรุงเทพมหานคร
ทิศทางการจราจร
↑: ถนนสวรรคโลก » แยกเสาวนี
→: ถนนเพชรบุรี » แยกอุรุพงษ์
↙: ถนนหลานหลวง » แยกสะพานขาว
←: ถนนพิษณุโลก » แยกนางเลิ้ง
แยกยมราช เป็นสี่แยกในเขตดุสิต กรุงเทพมหานคร เป็นจุดตัดระหว่างถนนสวรรคโลก ถนนหลานหลวง ถนนพิษณุโลก และถนนเพชรบุรี
เป็นแยกที่มีจุดตัดทางรถไฟสายเหนือ, สายตะวันออกและสายใต้และมีสะพานข้ามทางแยก ซึ่งห้ามรถจักรยานยนต์วิ่งข้าม รวมถึงยังเป็นทางขึ้นทางด่วนยมราช (บางโคล่, บางนา-ดาวคะนอง และ ดินแดง-ถนนพระราม 9 แจ้งวัฒนะ)
ป้ายหยุดรถไฟยมราช ที่อยู่ใกล้กับทางแยก
สถานที่สำคัญบริเวณทางแยกและใกล้เคียง

อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร
กรมการขนส่งทางราง
บ้านมนังคศิลา
โรงพยาบาลมิชชั่น
ป้ายหยุดรถไฟยมราช
โรงเรียนราชวินิตมัธยม
ไก่ (แก้ความกำกวม)

ไก่ โดยความหมายทั่วไปแล้วคือสัตว์ปีกชนิดหนึ่ง แต่ ไก่ ยังสามารถเป็นชื่อเฉพาะซึ่งอาจหมายถึง
ชื่อบุคคล
วรายุฑ มิลินทจินดา (ไก่) นักแสดง และผู้จัดละครชาวไทย
มีสุข แจ้งมีสุข (ไก่) พิธีกร นักแสดง พิธีกร และผู้ประกาศข่าวชาวไทย
ภาษิต อภิญญาวาท (ไก่) ผู้ประกาศข่าวชาวไทย
วัลลภ พลเสน (ไก่) นักดนตรีเพื่อชีวิตอิสระ
ไก่ชน ส.วรพิน นักมวยชาวไทย
หลวงไก่ นักร้องลูกทุ่งชาวไทย
สมพล ปิยะพงศ์สิริ (ไก่) นักร้อง นักแสดง พิธีกร และนักจัดรายการวิทยุชาวไทย
อื่นๆ
ไก่คุ้ย ตุ่ยเขี่ย รายการทางสถานีวิทยุ 94 อีเอฟเอ็ม
ไก่จัง ตัวการ์ตูนที่อยู่ใน โฟร์แองจี สี่สาวแสนซน
ไก่ (雞) ในภาษาจีนเป็นสแลงหมายถึง "โสเภณี"
แลนเซอร์ (มหาสงครามจอกศักดิ์สิทธิ์)

| แลนเซอร์ |
| --- | --- |
ตัวละครใน มหาสงครามจอกศักดิ์สิทธิ์
ปรากฏครั้งแรก: เฟต/สเตย์ไนต์ (2547)
สร้างโดย: คิโนโกะ นาสุ
ให้เสียงโดย: คันนะ โนบุโตชิ (ญี่ปุ่น) โทนี่ โอลิเวอร์ (อังกฤษ)
แลนเซอร์ เป็น ตัวละครสมมติ จากตัวละครจากเกมซาวนด์โนเวลของ ไทป์-มูน และการ์ตูนเรื่อง เฟท/สเตย์ ไนท์ โดย ไทป์-มูน
เขาคือเซอร์แวนท์ของ บาเซตต์ ฟราก้า แม็กเรมินซ์ (และต่อมาก็เป็นของ โคโตมิเนะ คิเรย์) ผู้ซึ่งปรากฏตัวออกมาในฐานะศัตรูเป็นคนแรกของเนื้อเรื่อง เป็นคนที่นิสัยป่าเถื่อน แต่ก็เป็นนักรบที่มีความสมดุลในทุกด้าน และยังชอบที่จะได้ประมือกับคู่ต่อสู้ที่แข็งแกร่งอีกด้วย นอกจากนั้นยังเป็นคนเถรตรง แต่ขี้เล่นในยามที่เขาได้ล่าคู่ต่อสู้อย่างใจเย็น แต่เมื่อใดที่ต้องต่อสู้แล้ว เขาก็สามารถเปลี่ยนตัวเองให้กลายเป็นคนบ้าระห่ำได้ในทันที อย่างที่เห็นได้ใน อันลิมิเต็ด เบลด เวิร์คส์ เขาเป็นคนที่ชอบกลั่นแกล้งคนอื่นๆ และยังดูเหมือนว่าเขาจะสนใจในตัวของ โทซากะ ริน อยู่ไม่น้อย นอกจากนั้น เขายังได้รับการขนานนามว่า เซอร์แวนท์ที่มีความคล่องตัวสูงที่สุด อีกด้วย
สำหรับ เสียงพากย์ ของไรเดอร์นั้นคือเสียงของ คันนะ โนบุโตชิ ในภาษาญี่ปุ่น ส่วนภาษาอังกฤษนั้นเป็นของ โทนี่ โอลิเวอร์
ความสามารถ

ความต้านทานเวทมนตร์ (ญี่ปุ่น: 対魔力; โรมาจิ: Tai-Maryoku)
การต่อสู้แบบต่อเนื่อง (ญี่ปุ่น: 戦闘続行; โรมาจิ: Sentō Zokkō)
การหลบหนี (ญี่ปุ่น: 仕切り直し; โรมาจิ:  Shikiri-Naoshi)
ความศักดิ์สิทธิ์ (ญี่ปุ่น: 神性; โรมาจิ: Shinsei)
คู ฮูลินน์นั้นคือมนุษย์กึ่งเทพที่บิดาของตนนั้นคือเทพผู้ทรงพลังที่สำเร็จวิชาทั้งหมด: ลู, เทพเจ้าที่ปกครองดวงอาทิตย์และเป็นสมาชิกของครอบครัวสายเลือดศักดิ์สิทธิ์ดานันน์, และมารดาของเขาคือดีชไทน์, น้องสาวของกษัตริย์คองโชบาร์
ทักษะอักขระรูน (ญี่ปุ่น: ルーン; โรมาจิ: Rūn)
ป้องกันอาวุธระยะไกล (ญี่ปุ่น: 矢避けの加護; โรมาจิ: Ya-yoke no Kago)
โนเบิล แฟนตาซึ่ม (ศาสตราแห่งตำนาน)

เก โบล์ก (ญี่ปุ่น: ゲイ・ボルク; โรมาจิ: Gei Boruku) : หอกหนามสังหารที่แทงทะลุด้วยความตาย (ญี่ปุ่น: 刺し穿つ死棘の槍; โรมาจิ: Sashi ugatsu shikyoku no yari)
เก โบล์ก (ญี่ปุ่น: ゲイ・ボルク; โรมาจิ: Gei Boruku) : หอกสังหารกลางเวหาที่เจาะทะลวงด้วยความตาย (ญี่ปุ่น: 突き穿つ死翔の槍; โรมาจิ: Tsuki ugatsu shishō no yari)
หอก เก โบล์ก นี้นั้นมีที่มาจากหอก กุงเนียร์ (ญี่ปุ่น: グングニル; โรมาจิ: Gunguniru) : คำปฏิญญาของของเทพเจ้าสูงสุด (ญี่ปุ่น: 大神宣言; โรมาจิ: Ōkami Sengen) ของเทพโอดินแห่งปกรณัมนอร์สและ บริโอแนค (ญี่ปุ่น: ブリューナク; โรมาจิ: Buryūnaku) : เบญจดาราคำราม (ญี่ปุ่น: 轟く五星; โรมาจิ: Todoroku Go Sei), หอกของเทพแห่งแสงของชาวเซลติกและเป็นบิดาของคู ฮูลินน์เอง, ลู เนื่องจากขนาดที่ใหญ่โตของมัน, มันจึงถูกเล่าขานว่าไม่มีใครนอกจาก คู ฮูลินน์ ที่ทรงพลังพอที่จะถือมันเป็นอาวุธขว้างได้, และบางเรื่องเล่าก็ยังบอกอีกว่าเขาโยนมันจากง่ามเท้าของตัวเองเพื่อเพิ่มพลังในการโยนอีกด้วย ซึ่งชื่อของท่าโยนนั้นก็คือ "เก โบล์ก" เช่นเดียวกัน
นามของเก โบล์ก นี้มีที่มาจากคำว่า "เก บูล'กา" (อาวุธโยนที่มีคมฟันปลา), ซึ่งจะนำพาภาพของสายฟ้ามาให้
ตัวตนที่แท้จริง

ตัวตนที่แท้จริงของเขาคือ คู ฮูลินน์ วีรบุรุษชาวเซลติก แห่งอัลสเทอร์ ในตำนานชาวไอริช เขาเป็น เชื้อสายเทพ บุตรของ ลู เทพแห่งแสง และ ดีชไทน์ เจ้าหญิงแห่งอัลสเทอร์ แต่เดิมเขามีชื่อว่า เชดันทา แต่หลังจากที่เขาได้พลั้งมือฆ่าสุนัขที่พุ่งเข้าทำร้ายเขา ซึ่งเป็นสุนัขล่าเนื้อของช่างตีเหล็กชื่อ คูลินน์ เขาจึงได้สาบานต่อช่างตีเหล็กว่าเขาจะทำหน้าที่เฝ้ายามแทนสุนัขตัวนั้น จนกว่าคูลันน์จะหาสุนัขตัวใหม่ได้ จึงเป็นที่มาของคำว่า คู ในชื่อของเขา ซึ่งแปลว่า สุนัขล่าเนื้อ นั่นเอง เขาจึงได้ชื่อใหม่ว่า คู ฮูลินน์ ซึ่งแปลว่า สุนัขล่าเนื้อของคูลินน์ เมื่อเติบโตขึ้น เขาได้ไปฝึกฝนวิชากับนักรบหญิงนาม ซกาฮัคทฺ ซึ่งทำให้เขาได้รับหอกต้องสาป เก โบล์ก มา ทำให้ชื่อเสียงในการต่อสู้ของเขาเป็นที่รู้จักกันในเรื่องของความโหดร้ายและรุนแรง ถึงแม้ว่าตัวเขาจะเป็นเพียงชายหนุ่มเท่านั้น ดังนั้นจึงไม่เป็นที่น่าแปลกใจที่เขาบอกกับชิโร่ว่า เขาอาจได้อัญเชิญมาในฐานะของเบอร์เซิร์กเกอร์ เพราะความโหดร้ายของเขานั่นเอง
บทบาทในเรื่อง

เดิมทีเขาได้ถูกอัญเชิญมาโดย บาเซตต์ ฟราก้า แม็กเรมินซ์ จอมเวทย์ชาวไอริชผู้มาจากสมาคมจอมเวทย์ แต่เธอได้ถูก โคโตมิเนะ คิเรย์ หักหลังด้วยการสังหารเธอเพื่อชิงเอาแขนซ้ายซึ่งเป็นที่ประทับลายมนตราของเธอเอาไว้ เพื่อใช้เป็นใบเบิกทางให้ตนเองได้เข้าร่วมสงครามจอกศักดิ์สิทธิ์ครั้งที่ 5 โดยมีเขาเป็นข้ารับใช้ 
ถึงแม้ตัวเขาเองไม่ได้รับใช้มาสเตอร์ที่ขี้ขลาดด้วยความเต็มใจ แต่เขาก็ต้องกระทำตามคำสั่งของคิเรย์ไปในที่สุด คิเรย์ได้มอบหมายให้เขาคอยทำหน้าที่คอยสอดส่องพฤติกรรมของมาสเตอร์คนอื่นๆ และคอยประเมิณความสามารถของข้ารับใช้ตนอื่นๆ ในการต่อสู้ของเขากับ อาเชอร์ เขาได้พบกับ เอมิยะ ชิโร่ ผู้ซึ่งมาพบเห็นการต่อสู้เข้าโดยบังเอิญ เขาจึงได้ไล่ล่าชิโร่และใช้หอกแทงเข้าที่หัวใจเพื่อปิดปากเขาไม่ให้ความลับเรื่องสงครามจอกศักดิ์สิทธิ์แพร่งพรายออกไป
แต่ชิโร่กลับฟื้นกลับขึ้นมาอย่างน่าประหลาด เมื่อรู้ เขาจึงตามชิโร่ไปถึงบ้านเพื่อที่จะสังหารเขาอีกครั้ง แต่ชิโร่ก็ได้อัญเชิญ เซเบอร์ ขึ้นมารับมือกับเขาได้อย่างหวุดหวิด เขาจึงเข้าต่อสู้กับเซเบอร์ และหลบหนีไปในเวลาต่อมา โดยไม่ปรากฏตัวออกมาภายหลังการมาของ อาเชอร์ และ เบอร์เซิร์กเกอร์ อีกเลย
ในเนื้อเรื่องทั้ง 3 บท เขาจะไม่ค่อยมีบทบาทมากเท่าใดนัก หนำซ้ำยังถูกสังหารในทุกเนื้อเรื่องของ Fate/Stay Night
ในบท เฟท เขาได้ทรยศต่อโคโตมิเนะ และเข้าต่อสู้กับ กิลกาเมช ตามที่ตัวเองต้องการ เพื่อช่วยเหลือชิโร่ และ เซเบอร์ แต่ก็พ่ายแพ้ไปในที่สุด ในบท อันลิมิเต็ด เบลด เวิร์คส์ บทบาทของเขาได้ถูกเพิ่มขึ้นมาบ้าง คือเขาได้เข้าช่วยเหลือชิโร่ ริน และเซเบอร์ต่อสู้กับอาเชอร์ ต่อมาคิเรย์ได้ใช้คำสั่งมนตราบังคับเขาให้ฆ่าตัวตาย แต่เขาได้ขัดขืนคำสั่งพร้อมกับสังหารโคโตมิเนะในปราสาทไอนซ์แบร์น และช่วยเหลือรินจากการทำร้ายของ มาโต้ ชินจิ หลังจากที่ช่วยรินได้แล้ว เขาก็ได้ทำลายปราสาทลงไปพร้อมกับตนเอง และในบท เฮฟเว่นส์ ฟีล เขาได้ถูกสังหารไปโดย ซากุระด้านมืด และ ทรู แอสซาซิน ก่อนที่สงครามจะเริ่มต้นขึ้น
แต่ใน เฟท/ฮอลโลว์ อทาราเซีย บทบาทของเขาได้เพิ่มขึ้นมากจากใน เฟท/สเตย์ ไนท์ คือเขากลายเป็นชายตกปลาธรรมดาที่พบเห็นได้ในท่าเรือเมืองฟุยูกิ, เตร็ดเตร่ไปรอบเมือง, รับงานพาร์ทไทม์เป็นคนขายของชำ มักจะเห็นเขาพูดคุยกับเหล่าผู้เข้าร่วมสงครามจอกศักดิ์สิทธ์อยู่บ่อย แต่เขาก็ไม่เข้าไปยุ่งในการต่อสู้กับเงาหมาป่าปิศาจ ซึ่งเป็นฝีมือของอเวนเจอร์ในการเข้าควบคุม เฮฟเว่นส์ ฟีล นั่นเอง
เมคอัพ! เซเลอร์เซนชิ

| เมคอัพ! เซเลอร์เซนชิ |
| --- | --- |
ภาพจากหนังสือนากาโยชิ
กำกับ: ฮารุเมะ โคซากะ
เขียนบท: นาโอโกะ ทาเคอุจิ,  สุเกะฮิโระ โทมิตะ
อำนวยการสร้าง: สึโทะมุ โทมาริ
นักแสดงนำ: โคโตโนะ มิตสึอิชิ คาเอะ อารากิ
กำกับภาพ: โมโตอิ ทากาฮาชิ
ตัดต่อ: ยาสุฮิโระ โยชิคาว่า
ดนตรีประกอบ: ทากะโนริ อาริซะว่า
ผู้จัดจำหน่าย:  โตเอแอนิเมชัน
วันฉาย:  5 ธันวาคม 2536
ความยาว: 15 นาที
ประเทศ: 
ภาษา: ญี่ปุ่น
ทำเงิน: 1,790,000,000 เยน
ก่อนหน้านี้: เซเลอร์มูน (อนิเมะ)
ต่อจากนี้: เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล"
ข้อมูลจาก All Movie Guide
ข้อมูลจาก IMDb
เมคอัพ! เซเลอร์เซนชิ (ญี่ปุ่น: メイクアップ!セーラー戦士; โรมาจิ: Make Up! Sailor Senshi) เป็นภาพยนตร์ขนาดสั้น ความยาว 15 นาที เข้าฉายในประเทศญี่ปุ่นเมื่อวันที่ 5 ธันวาคม พ.ศ. 2536 พร้อมกับ เซเลอร์มูน R "สงครามปีศาจดอกไม้จากอวกาศ" และ หนักแน่นเข้าไว้ สึโยชิ ต่อมาได้ผลิตออกมาในรูปแบบ เลเซอร์ดิสก์ และวิดีโอ โดยเลเซอร์ดิสก์นั้นจะรวมไว้ในอีเว้นท์คอนเสิร์ต ดรีมมิ่งมูน ส่วนในฉบับดีวีดีจะรวมไว้ในแผ่นเดียวกับภาพยนตร์เซเลอร์มูน อาร์ และจะมีแผ่นพิเศษแถมให้เป็นเพลงเปิด-ปิด ของเซเลอร์มูนภาคจอเงิน และภาพการออกแบบตัวละครอีกด้วย
เนื้อเรื่อง

สึคิโนะ อุซางิ และ อุซางิน้อย ที่ในอยู่ในร้านกาแฟ ได้ยินเด็กผู้หญิง 2 คน พูดถึงอัศวินเซเลอร์ ว่ามีความฉลาด เป็นผู้ดี แข็งแรง และเป็นหัวหน้าอัศวินเซเลอร์อุซางิก็พาลเข้าใจผิดว่าคิดเป็นตัวเองทั้งหมด แต่กลับเป็นอัศวินเซเลอร์ทั้ง 4 คน โดยหลังจากที่ 2 คน พูดก็จะเป็นเรื่องราวของอัศวินเซเลอร์แต่ละคน พร้อมเพลงอิมเมจที่เหล่าเซเลอร์ร้องเป็นเพลงธีมในแต่ละเรื่อง แต่แล้วอุซางิก็ไม่เห็นเด็กผู้หญิง 2 คน พูดถึงเซเลอร์มูน เลยเข้าไปพูดคุยกับเด็กผู้หญิง 2 คน แต่เด็กผู้หญิง 2 คน ไม่ค่อยชอบเซเลอร์มูน เพราะว่าติ้งต๊อง หลังจากนั้นเด็ก 2 คนนั้นก็จากไป อุซางิเลยร้องไห้เพราะไม่มีใครชอบเซเลอร์มูน
นักพากย์

สึคิโนะ อุซางิ พากย์โดย มิตสึอิชิ โคโตะโนะ
จิบะ มาโมรุ พากย์โดย ฟุรุยะ โทรุ
อุซางิน้อย พากย์โดย อารากิ คาเอะ
มิซุโนะ อามิ พากย์โดย ฮิซาคะวะ อายะ
ฮิโนะ เร พากย์โดย โทมิซะว่า มิจิเอะ
คิโนะ มาโกโตะ พากย์โดย ชิโนะฮาระ เอมิ
ไอโนะ มินาโกะ พากย์โดย ฟูคามิ ริกะ
ยุย พากย์โดย จิเอะโกะ นัมบะ
อายะ พากย์โดย ยูมิ คาจิฮาระ
เพลง

เพลงประกอบเรื่อง
Someday・・・Somebody・・・
永遠のメロディ (เมโลดี้แห่งนิจนิรันดร์)
STARLIGHTにキスして (จูบแสงดาว)
あなたの夢をみたわ (ฉันมองเห็นความฝันของเธอ)
YOU'RE JUST MY LOVE
เพลงปิดเรื่อง
I am セーラームーン (ฉันคือเซเลอร์มูน)
ดรีมมิ่งมูน

งานสเปเชี่ยลอีเว้นท์ที่จัดขึ้นในวันที่ 25 ธันวาคม พ.ศ. 2536 เวลา 19.30-22.45 ที่มารุโนะอุจิ โตเอ เธียเตอร์ โดยงานนี้มีชื่อขึ้นว่า เซเลอร์มูนและคริสต์มาส โดยมีแขกรับเชิญซึ่งเป็นนักพาย์อัศวินเซเลอร์ 5 คน ได้แก่ โคโตโนะ มิตสึอิชิ, อายะ ฮิซาคาวะ, มิจิเอะ โทมิซาวะ, เอมิ ชิโนฮาระ และริกะ ฟุคามิ ซึ่งผู้มาร่วมงานมีถึงจำนวน 500 คน โดยในงานนั้นจะเป็นการพูดคุยเกี่ยวกับความทรงจำในวันคริสต์มาส มีการร้องเพลง พูดคุย แจกของรางวัล และร่วมกันชมภาพยนตร์เซเลอร์มูน อาร์กันอีกด้วยในท้ายงาน
แหล่งข้อมูลอื่น

Fiore - The Wandering Alien and Slave to Kisenian's Will
Bishoujo Senshi Sailor Moon Etymology เก็บถาวร 2007-11-02 ที่ เวย์แบ็กแมชชีน
The Tour >> Mare Ingenii >> Ancient Texts >> Bad Seeds >> Fiore
Xenian @ The Oracle - Information and pictures
Red Tattoo - Information about the Sailor Moon R movie
| ด ค กอัศวินดารา เซเลอร์มูน โดย นาโอโกะ ทาเกอูจิ |
| --- | --- | --- |
| สื่อ |  รหัสลับ เซเลอร์วี  หนังสือการ์ตูน  อนิเมะ  ละครเวที  วิดีโอเกม  ละครโทรทัศน์  เพลง  เว็บอนิเมะ  |  |
| อะนิเมะ / มังงะ |  ภาคแรก / ดาร์กคิงด้อม  R / แบล็คมูน  S / ไม่รู้จบ  SuperS / ความฝัน  เซเลอร์มูน เซเลอร์สตาร์ส / Stars  เซเลอร์มูน คริสตัล  |  |
| ภาพยนตร์ |  เซเลอร์มูน R "สงครามปีศาจดอกไม้จากอวกาศ"  เมคอัพ! เซเลอร์เซนชิ  เซเลอร์มูน S "แผนยึดครองโลกของเจ้าหญิงหิมะ"  เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล"  เซเลอร์มูน SuperS "ความรักครั้งแรกของอามิจัง"  พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่  พริตตี้ การ์เดี้ยน เซเลอร์ มูน คอสมอส เดอะ มูฟวี่  |  |
| ตัวละครจากเรื่องเซเลอร์มูน | ตัวละครจากเรื่องเซเลอร์มูน |  |
| อัศวินเซเลอร์ |  สึคิโนะ อุซางิ  ลูน่า  จิบะ มาโมรุ  อุซางิน้อย  มิซุโนะ อามิ  ฮิโนะ เร  คิโนะ มาโกโตะ  ไอโนะ มินาโกะ  เทนโอ ฮารุกะ  ไคโอ มิจิรุ  เมโอ เซ็ตสึนะ  โทโมเอะ โฮตารุ  เซเลอร์ควอเต็ท  เซเลอร์อาสทาเท  |  |
| ศัตรู |  อาณาจักรมืด  ต้นไม้แห่งโลกปีศาจ  เผ่าจันทร์เสี้ยวสีดำ  เดธบัสเตอร์  คณะละครสัตว์เดดมูน  ชาโดว์กาแล็กติก้า  ศัตรูในละครเวที  |  |
| ตัวละครสมทบ |  ราชินีเซเลนิตี้  ลูน่า, อัลเทมิส และไดอาน่า  เซเลอร์สตาร์ไลท์  เจ้าหญิงคาคิว  จิบิจิบิ  |  |
แฮทช์แบ็ก

แฮทช์แบ็ก เป็นประเภทของตัวถังรถยนต์ที่มีลักษณะเป็นรถด้านท้ายตัดและหลังคาโปร่ง ประกอบด้วยประตูหลัง ทำให้ตัวของรถมีพื้นที่บรรจุสัมภาระด้านท้ายได้มากขึ้น อีกทั้งอาจจะสามารถพับเบาะแถวสองของรถเพื่อเพิ่มพื้นที่อีกด้วย
ตัวอย่างรถแฮทช์แบ็ก
↑  "hatchback - definition by the Free Online Dictionary, Thesaurus and Encyclopedia". Thefreedictionary.com. n.d. สืบค้นเมื่อ 3 March 2014.
↑  "Hatchback - Definition from the Free Merriam-Webster Dictionary". Merriam-webster.com. 31 August 2012. สืบค้นเมื่อ 3 March 2014.
↑  "Hatchback definition at Dictionary.com". Dictionary.reference.com. n.d. สืบค้นเมื่อ 3 March 2014.
↑  "hatchback - Definition from Longman English Dictionary Online". Ldoceonline.com. n.d. สืบค้นเมื่อ 3 March 2014.
↑  "hatchback: definition of hatchback in Oxford dictionary (British & World English)". Oxforddictionaries.com. n.d. คลังข้อมูลเก่าเก็บจากแหล่งเดิมเมื่อ 2014-02-20. สืบค้นเมื่อ 3 March 2014.
แยกท่าโรงช้าง

| --- | --- |
ชื่ออักษรไทย: ท่าโรงช้าง
ที่ตั้ง: อำเภอพุนพิน จังหวัดสุราษฎร์ธานี
ทิศทางการจราจร
↑: 41 » ชุมพร ต่อไปยังแยกหนองขรี
→: 401 » สุราษฎร์ธานี ต่อไปยัง ทางหลวงแผ่นดินหมายเลข 4008 และ ทางหลวงแผ่นดินหมายเลข 401
↓: 41 » นครศรีธรรมราช  
←: 401 » พังงา,ภูเก็ต
สี่แยกท่าโรงช้าง หรือ สี่แยก กม.18 ตั้งอยู่บนจุดตัดของทางหลวงแผ่นดินหมายเลข 401 และ ถนนสายเอเชีย (ชุมพร-พัทลุง) ที่อำเภอพุนพิน จังหวัดสุราษฎร์ธานี
ไก่ขอทาน

| --- | --- |
ไก่ขอทานบนจาน, ซึ่งถูกเตรียมในแคลิฟอร์เนีย
ชื่ออื่น: ไก่มั่นคั่งและมีสกุล ไก่อบยัดไส้ ไก่ตุ๋นหางโจว ไก่ตุ๋นดินโคลนเหลือง  ไก่อบแผ่นฟอยล์ (แบบง่าย ๆ)
ประเภท: ไก่ยัดไส้
แหล่งกำเนิด: จีน
ภูมิภาค: ฉางชู มณฑลเจียงชู
ส่วนผสมหลัก: เนื้อไก่ น้ำซอสหมักเนื้อ และยัดไส้ด้วยส่วนผสมต่าง ๆ
 ตำราอาหาร: ไก่ขอทาน   สื่อ: ไก่ขอทาน
ไก่ขอทาน หรือ เจี้ยวฮว่าจี (จีนตัวย่อ: 叫化鸡; จีนตัวเต็ม: 叫化雞; พินอิน: jiàohuā jī) เป็นอาหารจีนชนิดหนึ่งประเภทไก่ยัดไส้ ถูกห่อหุ้มด้วยดินเหนียวและใบบัว(หรือจะใช้ใบตองหรือใบไผ่แทนก็ได้) และอบอย่างช้าโดยใช้ไฟอ่อน ๆ การตระเตรียมส่วนเดียวอาจใช้เวลานานถึงหกชั่วโมง แม้ว่าอาหารจานนี้จะถูกปรุงด้วยดินเหนียวแบบดั้งเดิม แต่สูตรอาหารก็ถูกวิวัฒนาการขึ้น เพื่อความสะดวกและความปลอดภัย ซึ่งมักจะอบด้วยแป้งโด ถุงอบความร้อน หม้ออบเซรามิก หรือเตาอบลมร้อน
ต้นกำเนิด

ไก่ขอทานเป็นอาหารยอดนิยมมากในประเทศจีน โดยมีหลายภูมิภาคที่อ้างว่ามาจากของตนเอง ผู้เชี่ยวชาญส่วนใหญ่ยอมรับว่าอาหารนี้มีต้นกำเนิดจากหางโจว
แยกพลับพลาไชย

| --- | --- |


ชื่ออักษรไทย: พลับพลาไชย
ชื่ออักษรโรมัน: Phlapphla Chai
รหัสทางแยก: N120 (ESRI), 029 (กทม.)
ที่ตั้ง: แขวงวัดเทพศิรินทร์, แขวงป้อมปราบ เขตป้อมปราบศัตรูพ่าย กรุงเทพมหานคร
ทิศทางการจราจร
↗: ถนนพลับพลาไชย » แยกอนามัย
→: ถนนหลวง » แยกนพวงศ์
↘: ถนนไมตรีจิตต์ » ปากถนนมังกร
↙: ถนนพลับพลาไชย » ปากถนนมังกร
←: ถนนหลวง » แยกโรงพยาบาลกลาง
แยกพลับพลาไชย เป็นทางห้าแยกจุดตัดถนนพลับพลาไชย กับถนนหลวงและถนนไมตรีจิตต์ ในพื้นที่แขวงวัดเทพศิรินทร์และแขวงป้อมปราบ เขตป้อมปราบศัตรูพ่าย กรุงเทพมหานคร เป็นย่านชาวไทยเชื้อสายจีนในกรุงเทพฯ ที่ต่อเนื่องกับย่านถนนเยาวราชและถนนเจริญกรุง บริเวณทางแยกมีร้านข้าวหน้าไก่ ก๋วยเตี๋ยวคั่วไก่ และภัตตาคารอาหารจีนที่ขึ้นชื่อหลายแห่ง
ประวัติศาสตร์การจลาจล

เมื่อปี พ.ศ. 2517 ได้เกิดเหตุจลาจลที่ห้าแยกพลับพลาไชย บานปลายถึง 4 วัน มีผู้เสียชีวิต 26 ศพและบาดเจ็บอีกจำนวนมาก ซึ่งเหตุเกิดขึ้นเมื่อวันที่ 3 กรกฎาคม เจ้าหน้าที่ตำรวจสถานีตำรวจนครบาลพลับพลาไชยได้ทำการจับกุมคนขับรถแท็กซี่ชื่อ นายพูน ล่ำลือประเสริฐ ในข้อหาจอดรถในที่ห้ามจอด แต่เจ้าตัวไม่ยอมให้จับพร้อมกับตะโกนว่า ตำรวจทำร้าย เจ้าหน้าที่ได้ควบคุมตัวไปไว้ที่สถานีตำรวจ จากเหตุนี้ทำให้ผู้คนที่ไม่ทราบเรื่องได้รวมตัวกันล้อมสถานีตำรวจไว้และก่อการจลาจลขึ้น โดยมีการยิงปืนใส่เจ้าหน้าที่ตำรวจด้วย
เหตุการณ์ต่อเนื่องถึงวันต่อมา คือ วันที่ 4 กรกฎาคม ก็ไม่สงบและรุนแรงขึ้น จนในเวลา 23.00 น. รัฐบาลโดย นายสัญญา ธรรมศักดิ์ นายกรัฐมนตรีและพลตำรวจตรี อรรถสิทธิ์ สิทธิสุนทร รัฐมนตรีว่าการกระทรวงมหาดไทย ประกาศสถานการณ์ฉุกเฉินและให้ทหารทำการปราบปราม เหตุการณ์มาสงบในวันที่ 7 กรกฎาคม มีผู้เสียชีวิตทั้งหมด 27 ศพ บาดเจ็บ 120 คนและรัฐบาลยกเลิกประกาศสถานการณ์ฉุกเฉินในวันที่ 9 กรกฎาคม เวลา 6.00 น.
เทศมณฑลจางฮว่า

เทศมณฑลจางฮว่า (จีน: 彰化縣; พินอิน: Zhānghuà Xiàn; เวด-ไจลส์: Chang¹-hua⁴ Hsien⁴; เป่อ่วยยี: Chiang-hòa-koān หรือ Chiong-hòa-koān) เป็นเทศมณฑลที่มีพื้นที่เล็กที่สุดบนเกาะไต้หวันเกาะหลัก และเล็กที่สุดเป็นอันดับ 4 ในประเทศไต้หวัน มีประชากรทั้งหมด 1.3 ล้านคน นับว่าเป็นเทศมณฑลที่มีประชากรมากที่สุดในไต้หวัน เมืองหลวงคือ นครจางฮว่า และเป็นส่วนหนึ่งของเขตมหานครไถจง–จางฮว่า
ภูมิศาสตร์

เทศมณฑลจางฮว่าตั้งอยู่บนชายฝั่งตะวันตกของไต้หวัน มีพรมแดนติดกับนครไถจงทางทิศเหนือ โดยมีแม่น้ำต้าตู้คั่น เทศมณฑลจางฮว่าและนครไถจงจึงมักถูกเรียกว่าเขตมหานครไถจง–จางฮว่า เทศมณฑลจางฮว่าติดกับเทศมณฑลยฺหวินหลินทางทิศใต้ โดยมีแม่น้ำจั๋วฉุ่ยคั่น ส่วนทางทิศตะวันออก เทศมณฑลจางฮว่าถูกกั้นออกจากเทศมณฑลหนานโถวและตอนใต้ของนครไถจงโดยที่ราบสูงปากว้า และทางทิศตะวันตก มณฑลจางฮว่าติดกับช่องแคบไต้หวัน
เทศมณฑลมีพื้นที่ทั้งหมด 1,074 ตารางกิโลเมตร (415 ตารางไมล์) ซึ่งเป็นเทศมณฑลที่มีพื้นที่เล็กที่สุดในไต้หวัน มีชายฝั่งยาว 60 กิโลเมตร (37 ไมล์) ภูมิประเทศของเทศมณฑลจางฮว่าสามารถแบ่งคร่าว ๆ ได้เป็นสองส่วน ส่วนที่หนึ่งคือที่ราบทางตะวันตก และอีกส่วนหนึ่งคือที่ราบจางฮว่า ทั้งสองส่วนรวมกันคิดเป็นพื้นที่ร้อยละ 88 ของพื้นที่ทั้งหมดของเทศมณฑลจางฮว่า ระดับความสูงที่สูงที่สุดในเทศมณฑล คือ "เหิงชาน" (橫山) ที่ความสูง 443 เมตร (1,453 ฟุต)